Case ID: 1218139
Sentence 0: Birinci instansiya məhkəməsi məhkumlar Təqsirləndirilən şəxs1 və Təqsirləndirilən şəxs2 haqqında ittiham hökmü çıxararkən belə nəticəyə gəlmişdir ki, Təqsirləndirilən şəxs1 Azərbaycan Respublikası Ədliyyə Nazirliyi Penitensiar Xidmətin Katibliyinin kiçik inspektoru (məxfiçilik üzrə) vəzifəsində, ədliyyə baş giziri rütbəsində xidmət edərkən 2015-ci ilin mart-iyul ayları ərzində Bakı və Xaçmaz şəhərlərində əri Təqsirləndirilən şəxs2 ilə özgənin xeyli miqdarda əmlakını ələ keçirmək məqsədi ilə cinayət əlaqəsinə girərək qabaqcadan əlbir olduğu qrupda yaxın münasibətlərdə olduqları Xaçmaz rayon sakini Şahid1 Penitensiar xidmətə işə qəbul olunmaq istədiyini yəqinliklə bilib, qrup üzvü Təqsirləndirilən şəxs2lə birlikdə Şahid1lə dəfələrlə görüşüb sonuncunun əmlakını qanunsuz olaraq ələ keçirmək niyyəti ilə özünü Penitensiar xidmətin rəhbərliyi ilə yaxın münasibətdə olan şəxs kimi təqdim edərək geniş səlahiyyət və nüfuza sahib olduğunu bildirib, həmin qurumun vəzifəli şəxslərinə pul verməklə Şahid1 Penitensiar Xidmətin Quba və ya Xaçmaz rayonunda yerləşən müəssisələrindən birinə zabit qismində işə qəbul etdirə biləcəyinə inandıraraq, bu məqsədlə vəzifəli şəxslərə 6.000 (altı min) manat məbləğində rüşvət verməyə sövq edib, öz qulluq mövqeyindən istifadə etməklə 2015-ci ilin mart ayında qrup üzvü Təqsirləndirilən şəxs2 Şahid1 etibarından sui-istifadə edərək 3.000 (üç min) manat məbləğində pulu sonuncudan Bakı şəhəri Nəsimi rayonu, 20 Yanvar küçəsində, 2015-ci ilin may ayında 1.300 (min üç yüz) manat pulu Şahid1 atası Şahid2 onun yaşadığı ünvan 3 ünvanda, 2015-ci ilin iyul ayında 1.700 (min yeddi yüz) manat pulu özünün yaşadığı ünvan 4 ünvanda şəxsən alaraq, ümumilikdə Şahid1 6.000 (altı min) manat məbləğində pulunu qəbul edib şəxsi ehtiyaclarına sərf edərək xeyli miqdarda ziyan vurmaqla, özgənin əmlakını əvəzsiz olaraq dələduzluqla ələ keçirib, Şahid1 vəzifəli şəxsə qanunsuz hərəkətlərinə görə xidməti vəzifələrin icrası ilə əlaqədar rüşvət verməyə təhrik etmişdir.Təqsirləndirilən şəxs2 2015-ci ilin mart-iyul ayları ərzində Azərbaycan Respublikası Ədliyyə Nazirliyi Penitensiar xidmətin Katibliyinin kiçik inspektoru (məxfiçilik üzrə) vəzifəsində, ədliyyə baş giziri rütbəsində xidmət edən arvadı Təqsirləndirilən şəxs1 ilə birgə Bakı və Xaçmaz şəhərlərində özgənin xeyli miqdarda əmlakını ələ keçirmək məqsədi ilə cinayət əlaqəsinə girərək qabaqcadan əlbir olduğu qrupda yaxın münasibətlərdə olduqları Xaçmaz rayon sakini Şahid1 Penitensiar xidmətə işə qəbul olunmaq istədiyini yəqinliklə bilib, qrup üzvü Təqsirləndirilən şəxs1 ilə birlikdə Şahid1lə dəfələrlə görüşüb sonuncunun əmlakını qanunsuz olaraq ələ keçirmək niyyəti ilə Təqsirləndirilən şəxs1 Penitensiar xidmətin rəhbərliyi ilə yaxın münasibətdə olan şəxs kimi təqdim edərək geniş səlahiyyət və nüfuza sahib olduğunu bildirib, həmin qurumun vəzifəli şəxslərinə pul verməklə Şahid1 Penitensiar Xidmətin Quba və ya Xaçmazrayonunda yerləşən müəssisələrindən birinə zabit qismində işə qəbul etdirə biləcəyinə inandıraraq, bu məqsədlə vəzifəli şəxslərə 6.000 (altı min) manat məbləğində rüşvət verməyə sövq edib, 2015-ci ilin mart ayında Şahid1 etibarından sui-istifadə edərək 3.000 (üç min) manat məbləğində pulu sonuncudan Bakı şəhəri Nəsimi rayonu, 20 Yanvar küçəsində, 2015-ci ilin may ayında 1.300 (min üç yüz) manat pulu Şahid1 atası Şahid2 onun yaşadığı ünvan 3 ünvanında, Təqsirləndirilən şəxs1 isə 2015-ci ilin iyul ayında 1.700 (min yeddi yüz) manat pulu yaşadığı ünvan 4 ünvanında alaraq, ümumilikdə Şahid1 6.000 (altı min) manat məbləğində pul vəsaitini qəbul edib şəxsi ehtiyaclarına sərf edərək xeyli miqdarda ziyan vurmaqla, özgənin əmlakını əvəzsiz olaraq dələduzluqla ələ keçirib, Şahid1 vəzifəli şəxsə qanunsuz hərəkətlərinə görə xidməti vəzifələrin icrası ilə əlaqədar rüşvət verməyə təhrik etmişdir.